Kamu bisa jelasin ke aku soal Franz Magnis-Suseno dalam bahasa jawa?

Franz Magnis-Suseno punika salah satunggalipun rohaniawan, dhosèn Etika ing Sekolah Tinggi Filsafat Driyarkara Jakarta lan dhosèn boten tetep ing Fakultas Sastra lan Fakultas Psikologi Univèrsitas Indonésia ing Jakarta. Panjenenganipun miyos ing Eckersdorf, Jerman, tanggal 26 Mèi 1936. Sinau filsafat, téologi, lan téyori pulitik ing Hochschule fur Philosophie Pullach, ing Institut Filsafat Téologi ing Yogyakarta lan ing Univèrsitas Munchen. Magnis-Suseno tindak dhateng Indonésia ing taun 1961, ing wekdal punika panjenenganipun nembé gadhah yuswa 25 taun. Panjenenganpun dhateng Indonésia saperlu ngudi ngèlmu filsafat lan teologi ing Yogyakarta.

Franz Magnis Suseno pikantuk gelar dhoktor ing babagan filsafat saking Univèrsitas Munchen ing taun 1973. Sadèrèngipun dados warga nagara Indonésia ing taun 1977, Franz Magnis-Suseno inggih punika warga nagara Jerman ingkang gadhah asma Franz Graf von Magnis. Panjenenganipun kawentar minangka cendekiawan ingkang lantip lan saged manjing ajur ajer utawi kekancanan kaliyan sinten kemawon.